CELEX: 62008TN0069
Language: mt
Date: 2008-02-12 00:00:00
Title: Kawża T-69/08: Rikors ippreżentat fit- 12 ta' Frar 2008 — Il-Polonja vs Il-Kummissjoni

12.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 92/42
            
         Rikors ippreżentat fit-12 ta' Frar 2008 — Il-Polonja vs Il-Kummissjoni
   (Kawża T-69/08)
   (2008/C 92/83)
   Lingwa tal-kawża: Il-Pollakk
   Partijiet
   
      Rikorrenti: Ir-Repubblika tal-Polonja (rappreżentant: M. Dowgielewicz, aġent)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               tannulla d-Deċiżjoni tal-Kummissjoni 2008/62/KE, tat-12 ta' Ottubru 2007 (notifikata bin-numru C(2007)4697), rigward l-Artikoli 111 u 172 ta' l-Abbozz ta' Att Pollakk dwar Organiżmi Modifikati Ġenetikament, innotifikati mir-Repubblika tal-Polonja skond l-Artikolu 95(5) tat-Trattat tal-KE bħala deroga mid-dispożizzjonijiet tad-Direttiva 2001/18/KE tal-Parlament Ewropew u tal-Kunsill dwar ir-rilaxx intenzjonat fl-ambjent ta' organiżmi modifikati ġenetikament (1);
            
         
               —
            
            
               tikkundanna lill-Kummissjoni għall-ispejjeż.
            
         Motivi u argumenti prinċipali
   Ir-rikorrenti titlob l-annullament tad-Deċiżjoni tal-Kummissjoni 2008/62/KE tat-12 ta' Ottubru 2007 li tiċħad l-abbozz ta' dispożizzjonijiet nazzjonali safejn jidderogaw mid-Direttiva 2001/18/KE, innotifikat mill-Polonja taħt l-Artikolu 95(5) KE. Ir-rikorrenti ssostni li d-deċiżjoni kkontestata ġiet innotifikata lilha mill-Kummissjoni fl-4 ta' Diċembru 2007, jiġifieri wara li għadda t-terminu ta' sitt xhur previst fl-Artikolu 95(6) KE, dewmien dan li jimplika, skond ir-rikorrenti, li, fid-dawl ta' l-artikolu msemmi, dawn id-dispożizzjonijiet għandhom jiġu kkunsidrati bħala approvati fil-mument ta' l-iskadenza tat-terminu ta' sitt xhur.
   Ir-rikorrenti ssostni li d-data ta' l-adozzjoni tad-deċiżjoni, jiġifieri t-12 ta' Ottubru 2007, mhijiex importanti fejn tidħol l-osservanza tat-terminu; skond ir-rikorrenti, hija biss id-data tan-notifika tad-deċiżjoni li hija ta' importanza deċiżiva.
   Għaldaqstant, ir-rikorrenti tinvoka l-ilmenti segwenti in sostenn tar-rikors tagħha:
   
               —
            
            
               ksur ta' l-Artikolu 95(6) KE, ikkunsidrat flimkien ma' l-Artikolu 254(3) KE;
            
         
               —
            
            
               ksur ta' kundizzjoni proċedurali essenzjali, li teżiġi li d-deċiżjoni tiġi nnotifikata lid-destinatarju tagħha fit-terminu previst mil-liġi b'tali mod li d-destinatarju jkun f'pożizzjoni li jkun jaf il-kontenut tagħha;
            
         
               —
            
            
               ksur tal-prinċipju ta' ċertezza legali.
            
         
      (1)  ĠU L 16, p. 17.